CELEX: 32015D0569
Language: bg
Date: 2015-04-07 00:00:00
Title: Решение за изпълнение (EС) 2015/569 на Комисията от 7 април 2015 година за изменение на приложенията към Решение за изпълнение 2011/630/ЕС по отношение на равностойността между стадата едър рогат добитък, които са официално свободни от туберкулоза в държавите членки и в Нова Зеландия, и информацията в образеца на ветеринарно-санитарен сертификат относно количеството сперма (нотифицирано под номер С(2015) 2187)  Текст от значение за ЕИП

9.4.2015   
            
            
               BG
            
            
               Официален вестник на Европейския съюз
            
            
               L 93/72
            
         РЕШЕНИЕ ЗА ИЗПЪЛНЕНИЕ (EС) 2015/569 НА КОМИСИЯТА
   от 7 април 2015 година
   за изменение на приложенията към Решение за изпълнение 2011/630/ЕС по отношение на равностойността между стадата едър рогат добитък, които са официално свободни от туберкулоза в държавите членки и в Нова Зеландия, и информацията в образеца на ветеринарно-санитарен сертификат относно количеството сперма
   
      
         (нотифицирано под номер С(2015) 2187)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 88/407/ЕИО на Съвета от 14 юни 1988 г. относно определяне на ветеринарно-санитарните изисквания за внос и търговия в рамките на Общността със сперма от животни от рода на едрия рогат добитък (1), и по-специално член 8, параграф 1, член 10, параграф 2, първа алинея и параграф 3 и член 11, параграф 2 от нея,
   като има предвид, че:
   
               (1)
            
            
               В приложение I към Решение за изпълнение 2011/630/ЕС на Комисията (2) е установен списъкът на трети страни или части от тях, от които държавите членки разрешават внос на сперма от домашни животни от рода на едрия рогат добитък („сперма“). Нова Зеландия е включена в посочения списък. Освен това в част 1, раздел А от приложение II към същото решение за изпълнение е установен образецът на ветеринарно-санитарен сертификат за внос и транзит в Съюза на сперма, експедирана от центъра за събиране на сперма, в който е събрана спермата.
            
         
               (2)
            
            
               С Директива 64/432/ЕИО на Съвета (3) се определят правила за вътресъюзната търговия с животни от рода на едрия рогат добитък и се предвиждат програми за наблюдение и ликвидиране на някои болести, в т.ч. туберкулоза. Нова Зеландия поиска нейната програма за борба с туберкулозата да бъде призната като равностойна на програмите за наблюдение и ликвидиране на туберкулозата по говедата, изпълнявани от държавите членки съобразно условията, посочени в точка I от приложение А към Директива 64/432/ЕИО. Информацията, предоставена от Нова Зеландия относно нейната програма за борба с туберкулозата, сочи, че статусът по отношение на туберкулозата по говедата на стадо едър рогат добитък, класифицирано в категория С2 съгласно националната стратегия за управление на болестотворните организми във връзка с туберкулозата по говедата, е равностоен на статуса по отношение на туберкулозата по говедата на стадо едър рогат добитък, което е признато в държава членка като „официално свободно от туберкулоза стадо“ в съответствие с условията, установени в точка I от приложение А към Директива 64/432/ЕИО.
            
         
               (3)
            
            
               Поради това установеният в приложение I списък на трети страни или части от тях, от които държавите членки следва да разрешават внос на сперма, и установеният в част 1, раздел А от приложение II към Решение за изпълнение 2011/630/ЕС образец на ветеринарно-санитарен сертификат следва да бъдат изменени, за да бъдат отразени специалните условия, с които Съюзът признава, че класифицирането на стадата едър рогат добитък в категория „С2“ в рамките на програмата за борба с туберкулозата по говедата, изпълнявана в Нова Зеландия, е равностойно на условията, установени в точка I от приложение А към Директива 64/432/ЕИО за стадо едър рогат добитък в държава членка, което е признато като „официално свободно от туберкулоза стадо“.
            
         
               (4)
            
            
               С цел да се облекчи допълнително административната тежест за ветеринарния лекар на центъра и за официалния ветеринарен лекар е целесъобразно да се премахне информацията относно общото количество на пайетите със сперма в пратката от точка I.28 от образеца на ветеринарно-санитарен сертификат, установен в част 1, раздел А от приложение II към Решение за изпълнение 2011/630/ЕС, тъй като тази информация вече е посочена в точка I.20 от същия образец.
            
         
               (5)
            
            
               Освен това е необходимо в таблицата в точка I.28 от образеца на ветеринарно-санитарен сертификат, установен в част 1, раздел А от приложение II към Решение за изпълнение 2011/630/ЕС, да бъде вмъкната колона, в която може да се посочва информация относно количеството пайети със сперма, събрана на дадена дата от идентифициран бик донор, отговарящ на определени условия по отношение на болестта син език и на епизоотичната хеморагична болест.
            
         
               (6)
            
            
               Поради това приложения I и II към Решение за изпълнение 2011/630/ЕС следва да бъдат съответно изменени.
            
         
               (7)
            
            
               С цел да се избегнат прекъсвания на вноса в Съюза на пратки със сперма от домашни животни от рода на едрия рогат добитък, за преходен период и при определени условия следва да бъде разрешено използването на ветеринарно-санитарните сертификати, издадени в съответствие с част 1, раздел А от приложение II към Решение за изпълнение 2011/630/ЕС, в тяхната редакция преди влизането в сила на настоящото решение.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Приложенията към Решение за изпълнение 2011/630/ЕС се изменят в съответствие с приложението към настоящото решение.
   Член 2
   Въвеждането на пратки със сперма от домашни животни от рода на едрия рогат добитък, придружени от съответния ветеринарно-санитарен сертификат, издаден не по-късно от 1 юни 2015 г. в съответствие с част 1, раздел А от приложение II към Решение за изпълнение 2011/630/ЕС, в неговата редакция преди влизането в сила на настоящото решение, може да продължи за преходен период до 30 юни 2015 г.
   Член 3
   Адресати на настоящото решение са държавите членки.
   
      Съставено в Брюксел на 7 април 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 194, 22.7.1988 г., стр. 10.
   
      (2)  Решение за изпълнение 2011/630/ЕС на Комисията от 20 септември 2011 г. относно вноса в Съюза на сперма от домашни животни от рода на едрия рогат добитък (ОВ L 247, 24.9.2011 г., стр. 32).
   
      (3)  Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (ОВ 121, 29.7.1964 г., стр. 1977/64).
   
      ПРИЛОЖЕНИЕ
      Приложенията към Решение за изпълнение 2011/630/ЕС се изменят, както следва:
      
                  1)
               
               
                  Приложение I се заменя със следното:
                  
                     „ПРИЛОЖЕНИЕ I
                     
                        Списък на трети страни или части от тях, от които държавите членки разрешават вноса на сперма от домашни животни от рода на едрия рогат добитък
                     
                     
                                 Код по ISO
                              
                              
                                 Наименование на третата страна
                              
                              
                                 Забележки
                              
                           
                                 описание на територията
                                 (ако е целесъобразно)
                              
                              
                                 допълнителни гаранции
                              
                           
                                 AU
                              
                              
                                 Австралия
                              
                              
                                  
                              
                              
                                 Допълнителните гаранции във връзка с изследванията, посочени в точки II.5.4.1 и/или II.5.4.2 от образеца на ветеринарно-санитарния сертификат в приложение II, част 1, раздел А, са задължителни
                              
                           
                                 CA
                              
                              
                                 Канада (1)
                                 
                              
                              
                                 Територия, описана като CA-1 в част 1 от приложение I към Регламент (ЕС) № 206/2010
                              
                              
                                  
                              
                           
                                 CH
                              
                              
                                 Швейцария (2)
                                 
                              
                              
                                  
                              
                              
                                  
                              
                           
                                 CL
                              
                              
                                 Чили
                              
                              
                                  
                              
                              
                                  
                              
                           
                                 GL
                              
                              
                                 Гренландия
                              
                              
                                  
                              
                              
                                  
                              
                           
                                 IS
                              
                              
                                 Исландия
                              
                              
                                  
                              
                              
                                  
                              
                           
                                 NZ
                              
                              
                                 Нова Зеландия (3)
                                 
                              
                              
                                  
                              
                              
                                  
                              
                           
                                 PM
                              
                              
                                 Сен Пиер и Микелон
                              
                              
                                  
                              
                              
                                  
                              
                           
                                 US
                              
                              
                                 Съединени американски щати
                              
                              
                                  
                              
                              
                                 Допълнителните гаранции във връзка с изследванията, посочени в точки II.5.4.1 и/или II.5.4.2 от образеца на ветеринарно-санитарния сертификат в приложение II, част 1, раздел А, са задължителни
                              
                           
               
            
                  2)
               
               
                  В част 1 от приложение II раздел А се заменя със следното:
                  „РАЗДЕЛ A
                  
                     Образец 1 — Ветеринарно-санитарен сертификат за внос и транзитно преминаване през Съюза на сперма от домашни животни от рода на едрия рогат добитък, събрана, обработена и съхранявана в съответствие с Директива 88/407/ЕИО на Съвета и експедирана от центъра за събиране на сперма, в който е събрана спермата
                  
                  
                     
                  
                     
                  
                     
                  
                     
                  
                     “
            
         (1)  Образецът на сертификат, който се използва при внос от Канада, е установен в Решение 2005/290/ЕО на Комисията от 4 април 2005 г. относно опростените сертификати за внос на сперма от животни от рода на едрия рогат добитък и прясно свинско месо от Канада и за изменение на Решение 2004/639/ЕО (само за сперма, събрана в Канада) съгласно Споразумението между Европейската общност и правителството на Канада относно санитарните мерки за защита на общественото здраве и здравето на животните по отношение на търговията с живи животни и животински продукти, одобрено с Решение 1999/201/ЕО на Съвета.
      
         (2)  Образците на сертификати, които се използват при внос от Швейцария, са установени в приложение Г към Директива 88/407/ЕИО на Съвета, със съответните корекции, посочени в допълнение 2, глава VII, раздел Б, точка 4 от приложение 11 към Споразумението между Европейската общност и Швейцарската конфедерация за търговия със земеделски продукти, одобрено с Решение 2002/309/ЕО, Евратом на Съвета и на Комисията относно Споразумение за научно и технологично сътрудничество от 4 април 2002 г. за сключване на седем споразумения с Швейцарската конфедерация.
      
         (3)  За целите на вноса в Съюза на сперма от домашни животни от рода на едрия рогат добитък статусът по отношение на туберкулозата по говедата на стадо едър рогат добитък, класифицирано в категория „С2“ съгласно националната стратегия на Нова Зеландия за управление на болестотворните организми във връзка с туберкулозата по говедата, е равностоен на статуса по отношение на туберкулозата по говедата на стадо едър рогат добитък, което е признато в държава членка като „официално свободно от туберкулоза стадо едър рогат добитък“ в съответствие с условията, установени в точка I, параграфи 1 и 2 от приложение А към Директива 64/432/ЕИО.“